………. napirend

Előterjesztve: Közoktatási,

Közművelődési, Sport és Informatikai Bizottsághoz

E L Ő T E R J E S Z T É S

a Képviselő-testület 2015. február 26-ai ülésére

**Tárgy:** Javaslat az Intézményeket Működtető Központ vezetői megbízására

Készítette: ……………………………………..Ötvös Zoltán irodavezető sk.

Egyeztetve: ……………………………………Dankó Virág alpolgármester

Látta: ………………………………………….dr. Szalai Tibor jegyző

A napirend tárgyalása zárt ülést igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete működteti 2013. január 1-jétől – a nemzeti köznevelésről szóló 2011. évi CXC. törvény 74.§ (4) bekezdése értelmében – az állami intézményfenntartó központ által fenntartott köznevelési intézményeket.

A köznevelési feladatot ellátó egyes önkormányzati fenntartású intézmények állami fenntartásába vételéről szóló törvény 2013. január 1-jétől a fenntartó önkormányzat döntésétől tette függővé a köznevelési intézmények technikai dolgozóinak és egyéb alkalmazottainak továbbfoglalkoztatását.

A Képviselő-testület – az állami fenntartó központ által fenntartott intézmények működtetéssel összefüggő feladatainak ellátására - 2013. január 1-jével egy önállóan működő költségvetési szervet - az Intézményeket Működtető Központot - alapította.

Ez az intézmény foglalkoztatja az intézmények működtetéssel összefüggő feladatait ellátókat: a konyhai dolgozókat, a gondnoki/karbantartói és fűtői munkakörben dolgozó közalkalmazottakat. Az intézmény létrehozásával gazdaságosabb működtetés is megvalósult, hiszen a központosítással optimalizálható a hummánerőforrás–kihasználtság, a feladatok szervezése az intézmények egészére együttesen tervezhető.

Az intézmény vezetőjének határozott idejű vezetői megbízása 2015. március 31-én lejár.

A magasabb vezető és a vezető beosztás ellátására szóló megbízásra a közalkalmazottak jogállásáról szóló 1992. évi XXXIII. törvény 20/B § (1) bekezdése alapján pályázatot kell kiírni.

A benyújtási határidőre 14 fő nyújtotta be pályázatát (a bizottsági meghallgatás előtt 1 fő visszavonta pályázatát).

A pályázókat a közalkalmazottak jogállásáról szóló 1992. évi XXXIII. törvény

20/A.§ (6) bekezdésében foglaltak szerint a megbízási jogkör gyakorlója által létrehozott szakmai bizottság hallgatta meg. (A pályázók felsorolását, iskolai végzettségét, szakmai gyakorlatát az előterjesztés melléklete tartalmazza.)

A szakmai bizottság a benyújtott dokumentumok és a személyes meghallgatás alapján az alábbi véleményt alakította ki:

„A pályázók iskolai végzettsége megfelel a pályázati felhívásban előírtaknak. Eddigi betöltött munkakörük alapján szakmai gyakorlatot inkább gazdasági vagy egyéb (kulturális, pedagógiai, szociális, sport) területen szereztek, s ennek megfelelően a benyújtott vezetői programjuk általános, nem a kerületi helyzetre épül.

**A szakmai bizottság az intézmény vezetésére a felvázolt programja, az elmúlt évek tapasztalatai, a kialakult kapcsolatrendszerek működtetése és a személyes meghallgatás alapján Dankó Ferencet javasolja.’**

A Közoktatási, Közművelődési, Sport és Informatikai Bizottság a testületi ülésen ismerteti véleményét.

Kérem a tisztelt Képviselő-testületet a határozati javaslat elfogadására!

H a t á r o z a t i j a v a s l a t

A Képviselő-testület úgy dönt, hogy az Intézményeket Működtető Központ vezetői teendőinek ellátásával – 2015. április 1. – 2020. március 31. közötti időtartamra –, illetményének változatlanul hagyása mellett, **D a n k ó Ferencet** bízza meg.

**Felelős:** polgármester

**Határidő:** 2015. április 1.

*(A határozati javaslat elfogadásához minősített többségű szavazati arány szükséges.)*

B u d a p e s t, 2015. február 16.

**Dr. Láng Zsolt**

**Polgármester**

*Előterjesztés melléklete*

**Hrabóczki Marianna**

Iskolai végzettsége: Bp-i Közgazdasági Tud. Egyetem - közgazda

Szakmai gyakorlat: beruházó műszaki munkakör, János Kórház gazdasági igazgató

**Papp János**

Iskolai végzettsége: Bp-i Műszaki Egyetem – villamosmérnök, Bp-i Műszaki és Gazdaságtud. Egyetem - okleveles közgazdász

Szakmai gyakorlat: beruházási és üzemeltetési igazgató, (Szt.István Egyetem),épületgépészeti és villamos szakreferens (Bp-i F.Kormányhivatal), műszaki vezető Nemzeti Sportközpontok, Mozgássérültek Állami Intézete)

**Vörös Tamás**

Iskolai végzettsége: Erdészeti és Faipari Egyetem földmérő üzemmérnök, geoinformatikus

Szakmai gyakorlat: mélyépítés, autópálya építés, vagyon-ingatlan kezelés

**Szabó Ferenc**

Iskolai végzettsége: könnyűipari mérnök, gépészmérnök, gyártásfejlesztő szakmérnök, szakközgazda, jogi szakokleveles mérnök

Szakmai gyakorlat: műszaki igazgató, gyártásszervezési menedzser

**Kurcz Edit**

Iskolai végzettsége: Vitéz János Főiskola – tanító, Tomori Pál Főiskola – közgazdász,

Szakmai gyakorlat: gazdasági vezető (Weörös Sándor Ált.Isk. és Gimn.)

**Dankó Ferenc**

Iskolai végzettsége: technikusi oklevél, Színművészeti Főiskola – szcenikus(műszaki képesítés)

Szakmai gyakorlat: műszaki vezető (Gödöllő Műv.K.), műszaki vezető Marczibányi Téri Művelődési Központ

**Vetróné Kovács Erika**

Iskolai végzettsége: igazgatásszervező (Bp-i Corvinus Egyetem)

Szakmai gyakorlat: igazgatási osztályvezető (Egészségügyi Készletgazdálkodási Intézet),

igazgatásszervező (Cserépfalu-Cserépváralja Körjegyzőség)

**Kebour Rita**

Iskolai végzettsége: Általános Vállalkozási Főiskola vállalkozási szak - közgazdász

Szakmai gyakorlat: munkaügyi, ingatlan üzemeltetési és ellenőri munkakörök

**Havassy Kálmán**

Iskolai végzettsége: Széchenyi István Főiskola – műszaki menedzser

Szakmai gyakorlat: műszaki vezető, műszaki ügyintéző szállítmányozás, sportlétesítmények üzemeltetése

**Bene Attila**

Iskolai végzettsége:BME építészmérnök, gazdasági menedzsment

Szakmai gyakorlat: ingatlangazdálkodási osztályvezető, főépítész, Polgármesteri Hivatal Műszaki irodavezető, település-üzemeltetési, beruházási és vagyongazdálkodási osztályvezető

**Tőzsér Tibor**

Iskolai végzettsége:Budapesti Műszaki Főiskola – had és biztonságtechnikai mérnök

Szakmai gyakorlat: biztonsági szakértő

**Farkasné Hadházi Ildikó nem jelent meg**

Iskolai végzettsége: Közgazdasági Tudomány Egyetem - közgazdász

Szakmai gyakorlat: pénzügy, vagyongazdálkodás, adó, kontrolling. számvitel, jelenleg gazdálkodási főosztályvezető

**Tomcsenkó József**

Iskolai végzettsége: Budapesti Gazdasági Főiskola - szaküzemgazdász

Szakmai gyakorlat: belügyi igazgatási feladatok, személy és vagyonvédelem

A pályázók iskolai végzettsége megfelel a pályázati felhívásban előírtaknak. Eddigi betöltött munkakörük alapján szakmai gyakorlatot inkább gazdasági vagy egyéb (kulturális, pedagógiai, szociális, sport) területen szereztek, s ennek megfelelően a benyújtott vezetői programjuk általános nem a kerületi helyzetre épül.